Bulle volhard met Steyn op losskakel | Netwerk24
Bulle volhard met Steyn op losskakel
Deur Cobus Claassen 19 Februarie 2020 13:14
Jaco Visagie en Johnny Kotze sal Saterdag in hulle 50ste wedstryde in die Superreeks speel wanneer die Bulle die Blues op Loftus Versfeld aanvat.
Johnny Kotze bereik Saterdag ’n Superrugby-mylpaal. Foto: Gallo Images
Die Bulle-haker Jaco Visagie sal teen die Blues in sy 50ste Superrugby-stryd speel. Foto: Gallo Images
Visagie het in 2015 sy buiging op dié vlak vir die Pretoriase span gemaak, terwyl Kotze sy eerste treë in die kompetisie vir die Stormers gegee het.
Pote Human, die span se hoofafrigter, het net een verandering aan sy span gemaak wat voorverlede week teen die Stormers begin het – Wian Vosloo neem langs die kant van die skrum by Abongile Nonkontwana oor.
Daar is ook twee veranderings onder die voorspelers op die plaasvervangersbank. Corniel Els vervang die beseerde Johan Grobbelaar en Ruan Steenkamp neem Vosloo se plek op die bank in.
Human volhard ook met Morné Steyn op losskakel, ondanks talle ondersteuners wat vra dat Manie Libbok meer speeltyd moet kry.
“Daar word reën vir Pretoria voorspel die naweek en hy kan waardevol wees op ’n nat veld. Ons hoop nie dit reën nie, maar ons is voorbereid daarvoor.”
Bulle: Warrick Gelant, Cornal Hendricks, Johnny Kotze, Burger Odendaal (k), Rosko Specman, Morné Steyn, Ivan van Zyl, Josh Strauss, Wian Vosloo, Jeandré Rudolph, Juandré Kruger, Andries Ferreira, Trevor Nyakane, Jaco Visagie, Lizo Gqoboka. PLAASVERVANGERS: Corniel Els, Gerhard Steenekamp, Wiehahn Herbst, Ruan Nortjé, Ruan Steenkamp, Embrose Papier, Manie Libbok, Divan Rossouw.
Meer oor: Loftus Vers­Feld | Pretoria | Blues | Bulle | Superrugby
Noakes Stormers se geheime wapen
Mapimpi terug op sy pos vir Haaie